
Occidentalii ne pun genunchiul pe grumaz: de ce nu ne mai lasă să 
săpăm după propriile noastre gaze naturale! 


România sperie Rusia cu proiectul Neptun Deep: investiţie de 16 miliarde de euro și locuri de muncă. Cum se va schimba ţara noastră? 


Lovitură puternică pentru economia României. Într-un final, și pentru buzunarul 
fiecărui român. Ni se răpește posibilitatea de a săpa după propriile noastre gaze 
naturale. 


Cum? Organizaţia pentru Cooperare și Dezvoltare Economică (OECD), la care România se 


pregătește să adere, recomandă statului nostru să nu mai concesioneze perimetre noi de 
explorare de zăcăminte de gaze naturale, din raţiuni climatice. 


Ciolacu, disperat să adere la OCDE 


Aderarea la Organizația pentru Cooperare și Dezvoltare Economică (OECD) este, potrivit 
premierului Marcel Ciolacu, principalul nostru proiect de țară. 


„Pentru România, aderarea la OCDE este principalul proiect de ţară, un proiect 
pe care îl tratăm cu deplină responsabilitate și angajament. În mentalul 
societăţii au rămas fixate obiective precum aderarea la Uniunea Europeană, 
NATO sau Schengen. 


Dar este datoria noastră să le spunem oamenilor că aderarea la OCDE va 
însemna o viaţă mai bună pentru fiecare român, dar și investiţii mai multe, 
vizibilitate crescută a ţării noastre pe harta economică internaţională și o 
administraţie mai performantă. 


De aceea, vom trata cu maximă seriozitate toate aceste recomandări,, a declarat 
Marcel Ciolacu. 


Ce înseamnă Neptun Deep 


Astfel, în studiu se menţionează că autoritățile de la București planifică intrarea rapidă în 
exploatare a concesiunii offshore de gaze naturale Neptun Deep din Marea Neagră, 
inclusiv pentru reducerea dependenţei de importuri și pentru creșterea securității 
energetice. 


„Se așteaptă ca gazul din Neptun Deep să intre pe piaţă în 2026 și să majoreze 
producția de gaze a României mult peste necesarul său intern. În consecinţă, 
România se va poziționa ca o alternativă la Rusia în ceea ce privește 
aprovizionarea cu gaze a regiunii”, se spune în document. 


Poziția oficială a României, bazată pe estimări privind consumul viitor, este însă diferită. 
Directorul general al operatorului național de transport Transgaz, Ion Sterian, declara vara 
trecută că cererea de gaze a României se va dubla și că nici gazele din Marea Neagră nu 
vor fi suficiente pentru satisfacerea consumului intern în orizontul 2027-2028. 


De ce să nu mai explorăm noi zăcăminte? 
O astfel de interdicție a fost implementată deja în Danemarca, Franţa și Irlanda. 


„Astfel de interdicții pot semnala un angajament în direcția renunţării la 
combustibilii fosili și asumării de obiective de luptă împotriva schimbărilor 
climatice. 


Ele sunt în linie cu evaluarea Agenţiei Internaţionale pentru Energie potrivit 
căreia, într-un scenariu de neutralitate climatică, nu mai este nevoie de nici un 
proiect pe termen lung de exploatare de ţiţei și gaze”, arată OECD. 

